   ڪراچي (ويب ڊيسڪ) ڪورونا وائرس سان متاثر مشهور ٽي وي اداڪارا روبينا اشرف جي ڌيءُ چيو آهي ته ماءُ جي طبعيت بهتر ٿي رهي آهي ۽ هوءَ خطري کان ٻاهر آهي. مينا طارق سوشل ميڊيا تي گردش ڪندڙ ڪجهه خبرن جي ردعمل ۾ انسٽاگرام تي هڪ پوسٽ ذريعي ٻڌايو ته منهنجي ماءُ جي طبعيت جي حوالي سان گردش ڪندڙ خبرون درست ناهن، هوءَ ٺيڪ آهي ۽ سندس طبعيت بهتر پئي ٿئي. هن ماڻهن کي درخواست ڪئي ته اهي روبينا اشرف جي جلد صحتيابيءَ لاءِ دعا ڪن. واضح رهي ته روبينا اشرف ۾ گذريل هفتي ڪورونا وائرس جي تصديق ٿي هئي، جنهن کانپوءِ هن پاڻ کي گهر ۾ آئسوليٽ ڪري ڇڏيو هو. اهي خبرون اچي رهيون هيون ته حالت خراب ٿيڻ تي ادڪارا کي نجي اسپتال منتقل ڪيو ويو، جتي سندس علاج جاري آهي.